CELEX: 32020R2192
Language: ro
Date: 2020-12-07 00:00:00
Title: Regulamentul delegat (UE) 2020/2192 al Comisiei din 7 decembrie 2020 de modificare a anexei II la Regulamentul (CE) nr. 853/2004 al Parlamentului European și al Consiliului în ceea ce privește marca de identificare care trebuie utilizată pentru anumite produse de origine animală în Regatul Unit în ceea ce privește Irlanda de Nord (Text cu relevanță pentru SEE)

23.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 434/10
               
            
         REGULAMENTUL DELEGAT (UE) 2020/2192 AL COMISIEI
         din 7 decembrie 2020
         de modificare a anexei II la Regulamentul (CE) nr. 853/2004 al Parlamentului European și al Consiliului în ceea ce privește marca de identificare care trebuie utilizată pentru anumite produse de origine animală în Regatul Unit în ceea ce privește Irlanda de Nord
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (1), în special articolul 10 alineatul (1),
         întrucât:
         
                     (1)
                  
                  
                     Regulamentul (CE) nr. 853/2004 stabilește norme specifice de igienă aplicabile alimentelor de origine animală, care trebuie respectate de operatorii din sectorul alimentar. În special, anexa II la Regulamentul (CE) nr. 853/2004 stabilește cerințe privind marca de identificare care trebuie aplicată de operatorii din sectorul alimentar pe anumite produse de origine animală, inclusiv cerințe privind codurile de țară care trebuie utilizate de statele membre și de țările terțe.
                  
               
                     (2)
                  
                  
                     În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (denumit în continuare „Acordul de retragere”), în special articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectivul protocol, atât Regulamentul (CE) nr. 853/2004, cât și actele Comisiei bazate pe acesta se aplică Regatului Unit și pe teritoriul acestuia în ceea ce privește Irlanda de Nord după încheierea perioadei de tranziție. Din acest motiv, este necesar să se modifice cerințele prevăzute în anexa II la regulamentul respectiv privind marca de identificare care trebuie utilizată în Regatul Unit în ceea ce privește Irlanda de Nord.
                  
               
                     (3)
                  
                  
                     Prin urmare, anexa II la Regulamentul (CE) nr. 853/2004 trebuie modificată în consecință.
                  
               
                     (4)
                  
                  
                     Întrucât perioada de tranziție prevăzută în Acordul de retragere se încheie la 31 decembrie 2020, prezentul regulament trebuie să se aplice de la 1 ianuarie 2021,
                  
               ADOPTĂ PREZENTUL REGULAMENT:
         
            Articolul 1
            Anexa II la Regulamentul (CE) nr. 853/2004 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Se aplică de la 1 ianuarie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 7 decembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 139, 30.4.2004, p. 55.
      
      
         
            ANEXĂ
            În anexa II la Regulamentul (CE) nr. 853/2004, în secțiunea I partea B, al doilea paragraf de la punctul 6 se înlocuiește cu următorul text:
            
               „Cu toate acestea, în cazul statelor membre (*1), aceste coduri sunt BE, BG, CZ, DK, DE, EE, GR, ES, FR, HR, IE, IT, CY, LV, LT, LU, HU, MT, NL, AT, PL, PT, SI, SK, FI, RO, SE și UK(NI).
            
            
               (*1)  În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice, în special articolul 5 alineatul (4) din Protocolul privind Irlanda/Irlanda de Nord, în coroborare cu anexa 2 la respectivul protocol, în sensul prezentei anexe, referințele la statele membre includ Regatul Unit în ceea ce privește Irlanda de Nord.””